Cel mai recent sondaj Sociopol pe București, realizat la mijlocul campaniei electorale, cu două săptămâni înainte de alegeri (23 - 28 mai 2024), prezintă evoluții electorale semnificative. Efectele de campanie sunt din ce în ce mai bine definite.
În continuare, Nicușor Dan (independent, susținut de ADU) este pe primul loc, ușor peste 30% (31%). E pe primul loc, dar e în scădere semnificativă de la ultimul sondaj, de șase puncte procentuale.
Pe locul doi, Gabriela Firea (PSD) crește la 26% și se apropie de Nicușor Dan la doar cinci puncte procentuale. De la sondajul anterior, Gabriela Firea a crescut cu 3 puncte procentuale.
Pe locul trei urcă Sebastian Burduja (PNL), cu 16%, confirmând creșterea din sondajele anterioare.
Cristian Popescu Piedone (PU-SL) scade pentru prima dată în sondajele Sociopol pe locul patru, cu 15%. Scădere de trei puncte procentuale de la sondajul anterior.
Mihai Enache (AUR) obține 7%, în ușoară creștere față de sondajul anterior Sociopol.
Ceilalți candidați obțin procente sub 5%. Diana Șoșoacă (SOS România) 3%. Alexandru Pânișoară (PER) 1%. Dorin Iacob (AD) 1%. Filip Titian (independent) 0%.
Participarea la vot este ridicată, de 45%, confirmând evoluțiile din sondajele anterioare.
Distanța dintre locul 1 și locul 2 se strânge de la un sondaj la altul. Competiția dintre Nicușor Dan și Gabriela Firea se definește din ce în ce mai bine. Cine va câștiga? Ultimele două săptămâni de campanie se arată a fi esențiale.
Articol susținut de PSD